Diari Oficial de la Generalitat Valenciana


Sumari del DOGV 6271, del 20-05-2010 (2010/5627)

ORDE 37/2010, de 10 de maig, de la Conselleria d'Educació, per la qual es convoquen ajudes per a finançar les activitats de formació de pares i mares de l'alumnat, realitzades per les confederacions i les federacions d'associacions de pares i mares de l'alumnat de centres docents no universitaris de la Comunitat Valenciana sostinguts amb fons públics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6271

Data del DOGV
:   20-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5627


Data del document
:   10-05-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * política educativa

ORDE 37/2010, de 10 de maig, de la Conselleria d'Educació, per la qual es convoquen ajudes per a finançar les activitats de formació de pares i mares de l'alumnat, realitzades per les confederacions i les federacions d'associacions de pares i mares de l'alumnat de centres docents no universitaris de la Comunitat Valenciana sostinguts amb fons públics. [2010/5627]
El preàmbul de la Llei Orgànica 2/2006, de 3 de maig, d'Educació, recull la concepció de la participació com un valor bàsic per a la formació de ciutadans autònoms, lliures, responsables i compromesos i, per això les administracions educatives garantiran la participació de la comunitat educativa en l'organització, el govern, el funcionament i l'avaluació dels centres educatius, tal com establix el títol V d'esta llei. L'article 5.5é de la Llei Orgànica 8 /1985, de 3 de juliol, Reguladora del Dret a l'Educació, modificat per la disposició final primera de la Llei Orgànica 2/2006, de 3 de maig, d'Educació, establix que, les administracions educatives afavoriran l'exercici del dret d'associació dels pares, així com la formació de les federacions i confederacions per a contribuir a la millor consecució dels objectius educatius.
En compliment del compromís adquirit el dia 27 de maig de 1999, amb la firma del Pacte per l'Educació, per a impulsar la participació i millorar la qualitat de l'ensenyança i, considerant els firmants l'interés mutu de fomentar, potenciar i consolidar la formació dels pares i mares d'alumnes de la Comunitat Valenciana, amb el propòsit d'aprofundir en la participació i col·laboració en el funcionament dels centres educatius, i sense limitar esta tasca a l'àmbit aïllat del mateix centre, és necessari potenciar vincles entre les associacions de pares i mares de l'alumnat per a promocionar activitats que es determinen des de les confederacions i federacions d'associacions de pares i mares de l'alumnat de la Comunitat Valenciana, com a organitzacions més estables en el seu àmbit.
L'educació és una tasca de col·laboració entre tots els sectors que componen la comunitat educativa, els quals han de treballar solidàriament per a aconseguir l'objectiu comú d'educar. Per això, entre els acords determinats en el pacte anteriorment mencionat, va quedar determinat dotar les confederacions de pares i mares d'alumnes i les federacions que les integren dels mitjans que els permeten el seu sosteniment i realitzar les activitats que els són pròpies en unes condicions adequades.
Els decrets orgànics 233/1997 i 234/1997, de 2 de setembre, pels quals s'aproven els reglaments orgànics i funcionals de les escoles d'Educació Infantil i Primària i dels instituts d'Educació Secundària, definixen en els articles 72 i 75, respectivament, les associacions de pares i mares de l'alumnat com a «entitats per a la participació i col·laboració en el funcionament dels centres educatius, a través dels òrgans que els són propis. Les confederacions i les federacions que les integren com a entitats col·laboradores amb l'administració educativa tenen una responsabilitat educativa fonamental que han de compartir amb les institucions del seu àmbit i concretar-se en una participació activa en la gestió, desenrotllament i control de l'educació».
En compliment d'eixe compromís, la Llei 13/2009, de 29 de desembre, de Pressupostos de la Generalitat per a l'exercici 2010, en el programa pressupostari 421.80, incorpora la línia T3118000, «Col·laboració amb el funcionament de l'activitat de la formació de les confederacions i federacions de mares/pares d'alumnat». Es tracta d'una línia genèrica, els beneficiaris de la qual són les confederacions i federacions de pares i mares de l'alumnat de centres sostinguts amb fons públics, i la finalitat de les quals és ajudar al funcionament, al foment de la participació i al desenrotllament de les activitats de formació de les confederacions i federacions de pares i mares de l'alumnat. Són estes organitzacions les que mantenen objectius comuns de caràcter general en el sistema educatiu. Estes confederacions i federacions representen totes les famílies de l'alumnat dels centres sostinguts amb fons públics, tant els de titularitat pública com els de la privada concertada, a tots els quals es garantix la lliure elecció de centre.
Amb esta finalitat i fent ús de les facultats que em conferix l'article 28 de la Llei 5/1983, de 30 de desembre, del Consell, vista la proposta de data 24 de març de 2010 de la Secretaria Autonòmica d'Educació i de conformitat amb esta,
ORDENE
Primer
Convocar ajudes destinades a subvencionar les activitats de formació de pares i mares d'alumnes i els gastos de funcionament que estes comporten, així com l'assessorament a les associacions de pares i mares de l'alumnat, realitzades durant l'any 2010, per:
1. Les confederacions amb seu i àmbit d'activitat a la Comunitat Valenciana, inscrites en el cens que regula l'Orde de 4 de novembre de 1996, de la Conselleria de Cultura, Educació i Ciència (DOGV núm. 2.885, de 9 de desembre de 1996) en la data d'efecte d'esta orde.
2. Les federacions d'associacions de pares i mares d'àmbit territorial provincial i amb seu a la Comunitat Valenciana, que representen en la data d'efecte de la present orde, almenys el 30% de les associacions de pares i mares d'alumnes constituïdes en centres docents públics o el 30% de les associacions de pares i mares d'alumnes constituïdes en centres docents concertats, del seu àmbit territorial, segons les dades que figuren en el cens que regula l'Orde de 4 de novembre de 1996, de la Conselleria de Cultura, Educació i Ciència (DOGV núm. 2.885 de 9 de desembre de 1996).
Segon
L'import global màxim destinat a les ajudes a què es referix la disposició primera de la present orde és de 543.760 euros.
La quantitat esmentada s'abonarà amb càrrec a la línia de subvenció T3118000 de l'aplicació pressupostària 40.94.52.113.26.8, de l'exercici econòmic de 2010, i es distribuirà de la manera següent:
Es realitza un repartiment entre les confederacions i federacions que integren centres privats concertats i centres públics, atenent tant la distribució entre l'alumnat de centres privats concertats i públics com el nombre de centres docents. Això motiva que el repartiment de la línia de subvenció siga:
a) Entre les confederacions i federacions que les integren, dels centres privats concertats, un 30 per cent de les ajudes, que corresponen a 163.128 euros.
- Per a les seues confederacions: la quantitat serà de 114.189 euros.
- Per a les seues federacions: la quantitat serà de 48.939 euros.
b) Entre les confederacions i federacions que les integren, de centres públics, la resta de les ajudes, que correspon a 380.632 euros
- Per a les seues confederacions: la quantitat de 266.442 euros.
- Per a les seues federacions: la quantitat de 114.190 euros.
Tercer
De conformitat amb l'article 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no necessita notificació a la Comissió Europea, per no reunir els requisits de l'apartat I de l'article 107 del Tractat de la Comunitat Europea, ja que no es tracten d'ajudes que afecten intercanvis comercials entre estats membres de la Unió Europea.
Quart
S'aproven les bases per les quals es regix la present convocatòria (annex I), així com els models continguts en els annexos II, III i IV.
DISPOSICIONS FINALS
Primera
Es delega en la Secretaria Autonòmica d'Educació la facultat de concedir estes ajudes, i se l'autoritza perquè dicte les resolucions oportunes per a l'execució d'esta orde.
Segona
La present orde produirà efectes el dia que es publique en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/2010, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu, en els terminis que calen i davant dels òrgans que s'indiquen a continuació:
a) El recurs de reposició haurà d'interposar-se davant de la Conselleria d'Educació en el termini d'un mes a comptar de l'endemà de la seua publicació.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
València, 10 de maig de 2010
El conseller d'Educació,
ALEJANDRO FONT DE MORA TURÓN
Annex I
Bases de la convocatòria d'ajudes
Primera. Objecte de les ajudes
L'objecte de les ajudes és impulsar el funcionament, així com fomentar la participació i el desenrotllament de les activitats de formació de les confederacions i federacions d'associacions de pares i mares de l'alumnat a què es referix l'article 10 del Decret 126/1986, de 20 d'octubre, del Consell, en tots els centres sostinguts amb fons públics.
Queden compreses les activitats efectuades durant l'any 2010, fins al termini concedit per a la justificació dels gastos de les activitats previstes en els respectius projectes.
Segona. Sol·licitants
Podran sol·licitar les ajudes les confederacions i les federacions de pares i mares de l'alumnat que reunisquen els requisits següents:
a) Tindre establida la seu i àmbit d'activitat a la Comunitat Valenciana.
b) Estar inscrites, en la data en què produïsca efectes la present orde, en el cens de confederacions, federacions i associacions de mares i pares de l'alumnat de centres docents no universitaris de la Comunitat Valenciana, d'acord amb l'Orde de 4 de novembre de 1996.
c) En el cas de les confederacions, estar integrades únicament per federacions d'associacions de pares i mares d'alumnes legalment constituïdes i inscrites en el cens en la data de publicació d'esta orde.
d) En el cas de les federacions d'associacions de pares i mares d'àmbit territorial provincial i amb seu a la Comunitat Valenciana que representen en la data que produïsca efectes la present orde, almenys, el 30% de les associacions de pares i mares d'alumnes constituïdes en centres docents públics o el 30% de les associacions de pares i mares d'alumnes constituïdes en centres docents concertats, del seu àmbit territorial, segons les dades que figuren en el cens que regula l'Orde de 4 de novembre de 1996, de la Conselleria de Cultura, Educació i Ciència (DOGV núm. 2.885, de 9 de desembre de 1996).
Els sol·licitants hauran d'atindre's al que disposa l'article 13 de la Llei 38/2003, de 17 de novembre, general de subvencions (BOE de 18.11.2003).
Tercera. Òrgans competents
La gestió de les ajudes per a finançar activitats de formació de pares i mares de l'alumnat realitzades per les confederacions i federacions de pares i mares de l'alumnat de la Comunitat Valenciana de centres sostinguts amb fons públics correspondrà a la Secretaria Autonòmica d'Educació. Tindrà competència per a l'ordenació i la instrucció dels expedients de concessió el Servici de Relacions Institucionals i Participació Social. L'òrgan competent per a l'atorgament de les ajudes serà la Secretaria Autonòmica d'Educació, per delegació del conseller d'Educació.
Quarta. Sol·licituds i documentació
Les sol·licituds, dirigides a la Secretaria Autonòmica d'Educació, podran presentar-se en el registre general de la Conselleria d'Educació, situat en l'avinguda de Campanar, núm. 32, de València (46856), en el registre de les direccions territorials d'Educació, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
La presentació de les sol·licituds en les oficines de correus haurà d'ajustar-se als requisits establits en l'article 31 del Reial Decret 1.829/1999, de 3 de desembre, pel qual s'aprova el reglament pel qual es regula la prestació de servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Si la sol·licitud es presenta en algun dels registres no pertanyents a la Conselleria d'Educació, es podrà comunicar per fax al número 382 901 876 o per mitjà d'un telegrama adreçat al Servici de Relacions Institucionals i Participació Social d'esta Conselleria l'endemà de la seua presentació.
A la sol·licitud, el model oficial de la qual figura com annex II, s'adjuntarà la documentació següent:
1. Projecte d'activitats per al qual se sol·licita l'ajuda i pressupost per al seu finançament.
2. Certificació, emesa per l'òrgan competent de la confederació, de l'acord que acredita la representació de la persona firmant de la sol·licitud.
3. Certificat que no s'ha produït cap modificació respecte als assentaments practicats en el cens que regula l'Orde de 4 de novembre de 1996, de la Conselleria de Cultura, Educació i Ciència.
4. Documents que acrediten estar al corrent de les seues obligacions tributàries i amb la Seguretat Social, en els termes que establixen els articles 22 i 23 del Reial Decret 887/2006 de 21 de juliol (BOE núm. 176 de 25 de juliol de 2006), havent d'aportar-hi la documentació següent:
4.1. Certificat de la Seguretat Social, d'estar al corrent o exempt de les obligacions de seguretat social.
4.2. Certificat de l'Agència Tributària, d'estar al corrent o exempt de les obligacions tributàries davant de l'administració central.
4.3. Certificat de la Conselleria d'Economia, Hisenda i Ocupació d'estar al corrent o exempt de les obligacions tributàries davant de l'administració autonòmica.
Si la sol·licitud no reunix els requisits exigits es requerirà a l'interessat perquè, en un termini de deu dies, esmene la falta o acompanye els documents preceptius, amb indicació que, si no ho fa així, es considerarà que desistix de la seua petició, prèvia resolució en què es declare esta circumstància, amb indicació dels fets produïts i les normes aplicables.
El termini per a la presentació de sol·licituds serà de quinze dies, a comptar del següent a la publicació de la present orde en el Diari Oficial de la Comunitat Valenciana.
Quinta. Criteris per a la concessió d'ajudes
Per a la concessió de les ajudes es valoraran els criteris següents:
1) Programes o plans de xoc contra la desmotivació de les AMPA en els centres educatius:
- Projectes sobre impuls i extensió de l'associacionisme.
- Cursos per a la formació de consellers i conselleres escolars.
- Guies bàsiques d'orientació per a les AMPA, consellers i conselleres, constitució de les AMPA, normativa legal, etc.
Fins a un màxim del 25% de la puntuació total.
2) Continuïtat de la programació de les activitats formatives al llarg de tot l'any, per part del sol·licitant de l'ajuda:
- Accions de comunicació del sector.
- Activitats d'informació i difusió del projecte.
- Jornades informatives per al sector.
- Recursos humans permanents, com ara gerència del projecte, director tècnic, coordinació territorial, equip multidisciplinari, consultoria integral, etc.
- Planificació, configuració i temporalització de les accions a dur a terme.
Fins a un màxim del 25% de la puntuació total.
3) Projectes de jornades i congressos en col·laboració amb l'administració educativa amb el propòsit de difondre, ampliar, col·laborar en tasques comunes d'informació a la comunitat educativa etc.
Fins a un màxim del 25% de la puntuació total.
4) La major representativitat de les confederacions i federacions de pares i mares d'alumnes, per raó del nombre de federacions o associacions de pares i mares d'alumnes que les integren, segons les dades que en la data d'efecte de la present orde consten en el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana, que regula l'Orde de 4 de novembre de 1996, de la Conselleria de Cultura, Educació i Ciència.
Fins a un màxim del 25% de la puntuació total.
Per a considerar-se beneficiari seleccionat per la Comissió Avaluadora serà necessari aconseguir una puntuació mínima de 60 punts.
Sexta. Proposta de concessió
L'avaluació de les sol·licituds de concessió de les ajudes serà realitzada per una comissió avaluadora integrada per:
- El cap del Servici de Relacions Institucionals i Participació Social o persona en qui delegue, que n'actuarà com a president.
- El cap o la cap de Secció de Participació Social i Relacions Institucionals o persona en qui delegue, que actuarà com a secretari, amb veu i vot.
- Un funcionari o funcionària que preste els seus servicis en el Servici de Relacions Institucionals i Participació Social.
- Un funcionari o funcionària que preste els seus servicis en el Servici Central de la Inspecció Educativa.
- El cap o la cap del servici de la Inspecció Central Educativa, o persona en qui delegue.
- El cap o la cap de l'Àrea d'Avaluació, Innovació i Qualitat Educativa, o persona en qui delegue.
Així mateix, esta comissió avaluadora tindrà la facultat per a comprovar, en qualsevol moment, l'efectivitat de les actuacions previstes en la present orde, i pot demanar a les confederacions i federacions de pares i mares de l'alumnat de la Comunitat Valenciana, la remissió d'informes suficientment documentats sobre l'execució de les activitats dutes a terme, així com dels procediments efectuats amb esta finalitat.
El Servici de Relacions Institucionals i Participació Social, a la vista de l'informe emés per la Comissió Avaluadora, elevarà una proposta de resolució a la Secretaria Autonòmica d'Educació, qui dictarà una resolució definitiva de concessió de les ajudes, per delegació del conseller d'Educació.
Sèptima. Resolució
Finalitzat el procés d'avaluació, la concessió o denegació de les ajudes es realitzarà per resolució de la Secretaria Autonòmica d'Educació, per delegació del conseller d'Educació. La resolució de concessió es publicarà en el Diari Oficial de la Comunitat Valenciana, amb expressió de les circumstàncies previstes en l'article 18.1 de la Llei 38/2003, de 17 de novembre, General de Subvencions.
La resolució definitiva de concessió o denegació de les ajudes es dictarà i publicarà en el termini màxim de sis mesos a comptar de l'endemà de la publicació de la present orde. Si transcorregut el temps indicat no s'haguera dictat cap resolucio o denegació d'ajudes, s'entendran desestimades les sol·licituds, sense perjuí del que es dispose quan recaiga una resolució expressa, de conformitat amb l'article 43.4 de la Llei 30/1992.
Octava. Adjudicació i pagament de les ajudes
Les ajudes s'atorgaran en funció dels criteris de la base quinta i podran ser subvencionats la totalitat o una part dels gastos pressupostats. En relació amb esta orde d'ajudes, es concedirà una sola ajuda per entitat sol·licitant, tant en les ajudes per a confederacions i federacions de centres públics com per a les confederacions i federacions de centres privats concertats. Seran compatibles amb la percepció d'altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals, sense perjuí que en cap cas podran ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
Una vegada dictada la resolució expressa de concessió o denegació de les ajudes, l'import d'estes s'abonarà íntegrament a les entitats beneficiàries que hagen justificat les activitats i gastos a subvencionar, les quals han de presentar els documents a què es referix la base següent.
Si dels justificants de gasto presentats resultara un import inferior a l'ajuda concedida, la quantitat sobrant fins a aconseguir l'import global de 543.760 euros, destinat a estes ajudes, es distribuirà proporcionalment entre les entitats beneficiàries, sempre que les quanties adjudicades no excedisquen del gasto pressupostat per estes.
Novena. Justificació de les ajudes
Les organitzacions beneficiàries hauran de presentar, segons el model que figura en l'annex III, la següent documentació justificativa:
1. Un informe-memòria per cada una de les activitats que s'han dut a terme, que recullga l'execució de cada una de les activitats enumerades en la base quinta.
2. Compte justificatiu en què s'han d'incloure, davall la responsabilitat del declarant, els justificants de gasto (factures, rebuts, etc.) o qualsevol altre document amb validesa jurídica, agrupats per activitats, que permeta acreditar la realització de les activitats per a les quals es va concedir l'ajuda. El compte ha d'incloure declaració de les activitats realitzades que han sigut finançades amb la subvenció i el seu cost, amb el desglossament de cada un dels gastos incorreguts.
3. Certificat del secretari o secretària de la confederació o federació acreditatiu de què el gasto s'ha produït per a fer possible cada una de les activitats.
4. Certificat de la secretaria de la confederació o federació de les associacions de pares i mares d'alumnes que ho sol·licite, on s'hi facen constar els ingressos reals que han produït les activitats objecte de subvenció, o un certificat negatiu en cas de no haver-se produït ingressos.
Les factures o justificants presentats hauran de ser originals o una fotocòpia compulsada i seran emesos a nom de la confederació o federació d'associacions de pares i mares de l'alumnat beneficiaris. No serà vàlida la justificació que es realitze amb un document expedit a nom d'una altra entitat distinta.
Per a acreditar els gastos derivats del personal es presentarà la corresponent nòmina segons el model oficial, en original o fotocòpia compulsada.
Quan es tracte de justificar les col·laboracions ocasionals s'aportaran els rebuts en què consten les dades del perceptor, el seu NIF, el concepte pel qual es retribuïx, així com les dades relatives a la confederació o federació d'associacions de pares i mares d'alumnes beneficiària, segons el model que figura com a annex III.
Els gastos de restauració, hostalatge i desplaçament hauran de justificar-se documentalment per mitjà d'una factura emesa a nom de la confederació o federació, a la qual s'acompanyarà una certificació de l'organització que descriga el gasto i acredite que este té lloc amb motiu de la realització d'activitats objecte de l'ajuda.
5. La següent documentació acreditativa d'estar al corrent de les seues obligacions tributàries i davant de la Seguretat Social, en els termes que establixen els articles 22 i 23 del Reial Decret 887/2006, de 21 de juliol (BOE núm. 176 de 25 de juliol de 2006):
5.1. Certificat de la Seguretat Social, d'estar al corrent o exempta de les obligacions de seguretat social.
5.2. Certificat de l'Agència Tributària, d'estar al corrent o exempta de les obligacions tributàries davant de l'administració central.
5.3. Certificat de la Conselleria d'Economia, Hisenda i Ocupació d'estar al corrent o exempta de les obligacions tributàries davant de l'administració autonòmica.
No seran objecte d'ajuda els gastos sumptuaris, ni aquells que es referisquen a material inventariable. S'exclouen aquells gastos que no tenen una relació directa amb l'activitat subvencionada.
El termini de presentació de justificants finalitzarà el 12 de novembre de 2010.
Deu. Obligacions dels beneficiaris
Els beneficiaris estaran subjectes a les següents obligacions generals derivades de la normativa vigent sobre ajudes o subvencions públiques:
1. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.
2. Justificar davant d'esta Conselleria, si és el cas, el compliment dels requisits i condicions, així com la realització de l'activitat i el compliment de la finalitat que determinen la concessió o el gaudi de la subvenció.
3. Sotmetre's a les actuacions de comprovació, a efectuar per esta Conselleria, si és el cas, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant-hi tota la informació que li siga requerida en l'exercici de les actuacions anteriors.
4. Comunicar a esta Conselleria l'obtenció d'altres subvencions, ajudes, ingressos o recursos que financen les activitats subvencionades. Esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
5. Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, amb la finalitat de garantir l'adequat exercici de les facultats de comprovació i control.
6. Conservar els documents justificatius de l'explicació dels fons rebuts, inclosos els documents electrònics, mentre puguen ser objecte de les actuacions de comprovació i control.
7. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
8. Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
Onze. Seguiment i control de les ajudes
1. El seguiment de les ajudes concedides és competència de la Secretaria Autonòmica d'Educació, que establirà els procediments adequats per a això, i podrà designar també els òrgans o les comissions que considere oportuns per a realitzar-ho.
2. Tota alteració, tant de les condicions tingudes en compte per a la concessió d'estes ajudes, com dels requisits i condicions establits en la present orde i, si és el cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
3. Quan, en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de factures, documents equivalents o substitutius i de qualsevol document sobre les operacions en què es manifesten estos indicis.
4. En els supòsits previstos en l'article 37 de la Llei 38/2003, de 17 de novembre, General de Subvencions, es declararà per resolució, prèvia la substanciació dels tràmits procedimentals oportuns, la pèrdua del dret a la percepció de l'ajuda i, si és el cas, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament.
5. Seran causes d'invalidesa de la resolució de concessió les previstes en l'article 36 de la Llei 38/2003, de 17 de novembre, General de Subvencions.ANNEX IV / REBUT PER COL·LABORACIONS OCASIONALS
ANEXO IV / RECIBO POR COLABORACIONES OCASIONALES
